ઇન્ટરનેશનલ ડેસ્કઃ નોર્થ ફિલિપાઇન્સમાં આવેલા મંગખુટ વાવાઝોડાંમાં અત્યાર સુધી 25 લોકોનાં મોત થયા છે. મોટાંભાગના લોકોનાં મોત ભારે વરસાદ અને પૂરના કારણે થયેલા ભૂસ્ખલનમાં થયા છે. પ્રેસિડન્ટ એડવાઇઝર ફ્રાન્સિસ ટોલેન્ટિનોએ જણાવ્યું કે, મૃતકોમાં એક નવજાત બાળકનો પણ સમાવેશ થાય છે. ન્યૂવે વિઝક્યામાં 4 લોકોનાં મોત થયા તેમાં પણ એક બાળકનું મોત થયું છે. ટોલેન્ટિનોએ જણાવ્યું કે, ભૂસ્ખલન અને પૂરનાં કારણે બે લોકો ગુમ થયાના સમાચાર છે. આ ઉપરાંત હાઇ-રિસ્ક એરિયામાં આવતા 87,000 લોકોને સ્થળાંતર કરાવવામાં આવ્યું છે. આ સિવાય જ્યાં સુધી પૂરની સ્થિતિ પૂર્ણ ના થાય ત્યાં સુધી લોકોને પોતાના ઘરે પરત નહીં ફરવાની ચેતવણી આપવામાં આવી છે.